
Spennende økonomistilling i idretten

Arbeidsgiver Frogner IL 	Stillingstittel Økonomileder
Frist 15.5.2017			Varighet Fast

De to største idrettslagene i Sørum kommune ruster opp for framtida. I den forbindelse skal vi samordne våre behov innenfor økonomi og regnskap. Vi søker en person til nyopprettet stilling som økonomileder i våre idrettslag. Dette blir en 100 % stilling hvor arbeidstakeren i utgangspunktet er tre dager i uken på Frogner og to dager i uken på Sørumsand.
Av sentrale oppgaver kan nevnes:
· Totalansvar for regnskapene til begge idrettslagene
· Leder for regnskapsmedarbeider
· Utarbeide rutiner
· Identifisere behov og implementere nytt økonomisystem, samt integrere dette med andre interne system
· Budsjett- og lønnsarbeid
· Oppfølging av merverdiavgift
· Kontroll av regnskaper og rapportering
· Utarbeide årsoppgjør
· Være rådgiver innen økonomi

Personen vi søker har:
· Relevant bakgrunn for stillingen
· Autorisert regnskapsfører
· Solid IT-kompetanse 
· Gode kunnskaper i Excel og MS Office
· Gjerne har erfaring fra ledelse
· Selvstendig og initiativrik
· Gode samarbeidsevner
· Gode evner til å motivere andre
· Er fleksibel 
· [bookmark: _GoBack]Personlig egnethet vil bli vektlagt.

For stillingen:
Vi kan tilby: 
· Positivt og trivelig miljø
· To idrettslag som jobber godt sammen og er engasjerte
· 100 % stilling
· Lønn og vilkår etter avtale




Vi ønsker velkommen en medarbeider som passer inn i et aktivt, uformelt og trivelig idrettsmiljø. Arbeidsplassen har utgangspunkt i Nye Frogner Idrettspark.

Økonomileder rapporterer til daglig leder i Frogner Idrettslag.

Kortfattet søknad m/CV merkes med økonomileder i Frogner IL og Sørumsand IF. Sendes til Frogner IL, Postboks 32, 2017 Frogner, eller daglig.leder@frogneril.no. Alle spørsmål og søknader vil bli behandlet konfidensielt. Vitnemål og attester tas med til et eventuelt intervju. Ved tilsetting må gyldig politiattest fremlegges.
Spørsmål om stillingen kan stilles til Rune Punnerud, daglig leder i Frogner IL, 924 98 089 eller Tonja Orderud, daglig leder i Sørumsand IF, 97 77 77 78.

Om arbeidsgiverne

Frogner IL 
Frogner IL er i dag organisert som et ”	konsern”. Øverste organ er årsmøtet som legger rammene for hovedstyrets arbeide. Daglig leder er sekretær for hovedstyret og har ansvaret for daglig drift av idrettslaget.
Særidrettene er organisert med egne gruppestyrer, 9 i tallet, og er ansvarlig for å utøve aktivitet.
Frogner IL har i dag drøyt 1700 medlemmer og er med dette det største idrettslaget i Sørum kommune. Idrettslaget har i tillegg til daglig leder, ansatt regnskapsmedarbeider, prosjektleder og en vaktmester. Vi har også fire personer ansatt som jobber med vår Post i butikk. 
I 2017 ferdigstiller vi en ny flerbrukshall med tre håndballflater, treningsrom, klatrevegg m.m. 
Sørumsand IF
Sørumsand Idrettsforening (SIF) er et fleridrettslag i Sørum Kommune som tilbyr aktivitet innen fotball, håndball, svømming, tennis, bueskyting, allidrett og ski. Disse drives av egne gruppestyrer og med gruppeledere som er representert i selve Hovedstyret. Med om lag 1500 medlemmer er vi en av de største foreningene på Sørumsand som organiserer aktiviteter for barn og unge. Vår visjon er hele tiden å jobbe for å skape «God idrett i godt miljø». SIF har én person ansatt.

